[pic] | COMISIA EUROPEANĂ |

Bruxelles, 5.11.2010

COM(2010) 633 final

RAPORT AL COMISIEI CĂTRE PARLAMENTUL EUROPEAN ȘI CONSILIU

PRIVIND PROGRESELE ÎNREGISTRATE ÎN DEZVOLTAREA SISTEMULUI DE INFORMAȚII SCHENGEN DIN A DOUA GENERAȚIE (SIS II)

ianuarie 2010 - iunie 2010

CUPRINS

1. Introducere 3

2. Stadiul proiectului 3

2.1. Progrese înregistrate în perioada examinată 3

2.1.1. Prezentare generală 3

2.2. Testarea primei etape de referință 3

2.3. Pregătiri pentru o soluție tehnică alternativă 4

2.4. Pregătiri pentru intrarea în funcțiune 5

2.5. Pregătiri pentru migrare 6

2.6. Rețeaua SIS II 6

2.7. Gestionarea operațională 7

2.8. Securitatea și protecția datelor 7

3. Gestionare 8

3.1. Implicații financiare 8

3.2. Gestionarea proiectului 9

3.2.1. Consiliul pentru gestionarea programului global (GPMB) 9

3.2.2. Comitetul SISVIS (SIS II) 9

3.2.3. Planificarea și coordonarea la nivel național 9

3.2.4. Consiliu 10

3.2.5. Parlamentul European 10

4. Prioritățile următoarei perioade de raportare 10

5. Concluzii 11

1. Introducere

Prezentul raport privind progresele înregistrate descrie activitatea desfășurată în primul semestru al anului 2010 în ceea ce privește dezvoltarea Sistemului de Informații Schengen din a doua generație (SIS II) și pregătirile necesare pentru migrarea de la SIS 1+ la SIS II. Acesta este prezentat Consiliului și Parlamentului European, în conformitate cu articolul 18 din Regulamentul (CE) nr. 1104/2008 al Consiliului și cu Decizia 2008/839/JAI a Consiliului privind migrarea de la Sistemul de Informații Schengen (SIS 1+) la SIS II. De asemenea, prezentul raport descrie stadiul testărilor.

2. Stadiul Proiectului

2.1. Progrese înregistrate în perioada examinată

2.1.1. Prezentare generală

Un element-cheie al acestei perioade a fost efectuarea testării primei etape de referință, astfel cum prevăd concluziile Consiliului „Justiție și afaceri interne” (JAI) din 4-5 iunie 2009.

Următorul Consiliu JAI, din 30 noiembrie 2009, a concluzionat că termenul-limită pentru finalizarea testării primei etape de referință ar fi 29 ianuarie 2010, cel târziu.

În strânsă cooperare cu statele membre, Comisia a realizat elementele necesare pentru a pune în aplicare concluziile Consiliului.

Prin urmare, în această perioadă, s-au depus eforturi în trei domenii principale:

- realizarea testării primei etape de referință;

- pregătiri pentru un posibil scenariu tehnic alternativ;

- nuanțarea cerințelor sistemului pentru a permite operaționalizarea acestuia.

2.2. Testarea primei etape de referință

Prima testare a etapei de referință a fost efectuată între 21-24 ianuarie 2010, conform condițiilor de testare și parametrilor tehnici discutați și conveniți în prealabil cu statele membre. Sistemul central s-a comportat relativ stabil în primele 25 de ore de funcționare, însă s-au constatat probleme importante în ultimele 47 de ore rămase. O analiză tehnică cuprinzătoare a rezultatelor testării a fost realizată de contractantul Comisiei pentru asigurarea calității, precum și de către un contractant extern mandatat de statele membre. Astfel cum se precizează în concluziile Consiliului din iunie 2009, rezultatele testării etapei de referință trebuie evaluate și validate de către Comisie împreună cu Grupul de acțiune SIS II și Consiliul pentru gestionarea programului global(GPMB).

În urma acestei analize tehnice detaliate, a evaluării și validării rezultatelor, testarea a fost considerată ca fiind neconcludentă de marea majoritate a experților tehnici din statele membre care fac parte din GPMB și din Grupul de acțiune SIS II. Prin urmare, Comisia a urmat sfaturile acestora și testele au fost reluate, conform concluziilor Consiliului din iunie 2009 care precizează că „testele declarate neconcludente vor fi repetate până când eșuează sau sunt trecute cu succes” .

Testarea etapei de referință a fost repetată între 2 - 5 martie 2010. Majoritatea statelor membre (13 din 16 în grupurile de experți relevante) au ajuns la concluzia că noile teste sunt reușite. Pentru a contextualiza această testare importantă, în cele 72 de ore de testare, au fost prelucrate 860 180 de operațiuni care implică crearea, actualizarea sau ștergerea (C.A.S) unei alerte, fiecare dintre acestea în mai puțin de trei minute, conform acordului privind nivelul serviciilor. Din cele 26 844 897 de solicitări transmise în cele 72 de ore cât a durat testul, 26 834 528 (99,96%) au primit un răspuns din partea sistemului central în timpul de o secundă prevăzut de acord (majoritatea celorlalte solicitări primind răspuns în mai puțin de trei secunde). Toate mesajele (solicitările de C.A.S) primite au fost recunoscute în mod corect de către sistemul central. Pe durata perioadei de testare, sistemul central a demonstrat că poate trata, o medie de 100 de cereri standard pe secundă și 3,3 cereri C.A.S pe secundă. În prima etapă de referință, Comisia a constatat că atmosfera generală a cooperării cu experții din statele membre în cadrul GPMB a fost una foarte productivă.

În plus față de declarația privind reușita testării primei etape de referință, Comisia a contribuit la deliberările Consiliului prin adoptarea la 12 iunie 2010 a raportului privind aspectele financiare și contractuale ale dezvoltării Sistemului de informații Schengen din a doua generație (SIS II)[1].

Prin urmare, Consiliul JAI din 23 aprilie 2010 a decis că dezvoltarea SIS II va continua în baza proiectului actual SIS II și a invitat Comisia să prezinte Consiliului, în cadrul reuniunii sale din 3-4 iunie 2010, un calendar global cuprinzător pentru intrarea în funcțiune a SIS II. Caracterul obligatoriu al acestuia va trebui confirmat, de preferință, până la sfârșitul lunii iulie 2010 și, cel mai târziu, în cadrul reuniunii Consiliului din 7-8 octombrie 2010.

Comisia a prezentat Consiliului JAI din 3-4 iunie 2010 un calendar la nivel înalt pentru intrarea în funcțiune a SIS II care trebuie confirmat în cadrul Consiliului JAI din octombrie. Acest calendar fixează termenul pentru intrarea în funcțiune a sistemului, respectiv primul trimestru al anului 2013.

De asemenea, Parlamentul European a fost informat în mod periodic și transparent cu privire la progresele înregistrate și rezultatele testării primei etape de referință.

2.3. Pregătiri pentru o soluție tehnică alternativă

În vederea pregătirii condițiilor pentru o eventuală trecere la un scenariu tehnic alternativ de punere în aplicare a funcționalităților SIS II, în ipoteza eșecului uneia dintre etapele de referință, au avut loc discuții bilaterale între Comisie și Franța, în vederea încheierii unui eventual acord de delegare pentru punerea în aplicare a opțiunii alternative de dezvoltare a SIS II (SIS 1 + RE).

Concluziile Consiliului din iunie 2009 și noiembrie 2009 prevăd că, în eventualitatea în care testarea unei dintre etapele de referință nu respectă cerințele, Consiliul va dispune de două luni pentru a decide, în baza unor informații financiare și contractuale cuprinzătoare, dacă invită Comisia să oprească actualul proiect SIS II și să continue dezvoltarea SIS II în baza unei soluții tehnice alternative.

Administrația franceză a subliniat că prezentul contract negociat pentru înlocuirea componentelor uzate ale actualului SIS 1+ (și, eventual, reînnoit pentru SIS 1+RE) nu ar putea fi aplicat după septembrie 2010. Astfel, dacă nu este activat ca urmare a testării primei etape de referință, nu există niciun plan de urgență pentru testarea celei de-a doua etape de referință. Acest aspect a fost consemnat în cadrul concluziilor Consiliului JAI din aprilie 2010.

Un element-cheie a unei eventuale delegări către Franța a vizat adoptarea propunerilor legislative de modificare a instrumentelor privind migrarea, care să ofere flexibilitatea juridică necesară pentru dezvoltarea SIS II prin intermediul unui scenariu tehnic alternativ. Acest obiectiv a fost atins la 3 iunie 2010, odată cu adoptarea a două regulamente ale Consiliului, care au intrat în vigoare la 25 iunie 2010[2]. Pe această bază, Comisia și Franța sunt hotărâte să definească măsurile contractuale necesare pentru a asigura un scenariu de urgență pentru testarea celei de-a doua etape de referință.

2.4. Pregătiri pentru intrarea în funcțiune

Nuanțarea exigențelor s-a axat pe determinarea acestora, pentru a evita ca proiectul să se deruleze într-un context caracterizat prin apariția constantă a unor noi necesități.

Aspectul-cheie se referă la capacitatea sistemului. Specificațiile inițiale preconizau gestionarea a 15 milioane de înregistrări, acestea depășind 22 de milioane. Ca urmare a creșterii numărului statelor membre care utilizează SIS și a folosirii intensive a sistemului de către autoritățile competente la nivel național, până în ianuarie 2010, sistemul existent conținea peste de 31 de milioane de alerte. Participanții la o serie de ateliere au convenit asupra faptului că, probabil, în momentul intrării sale în funcțiune, SIS II va putea gestiona 52 de milioane de alerte. De asemenea, s-a convenit că sistemul ar trebui să aibă capacitatea operațională de a gestiona 70 de milioane de alerte și că SIS II ar trebui testat la o capacitate de 100 milioane de alerte, fără a necesita modificări tehnice.

Implicațiile acestei abateri importante de la specificațiile inițiale au fost analizate din perspectiva nivelurilor de performanță acceptabile și pragmatice, în ceea ce privește solicitările introduse în sistem și operațiunile care implică crearea, actualizarea sau ștergerea alertelor. În plus, a fost analizată capacitatea SIS II central de a gestiona acest influx crescut și au fost formulate propuneri în acest sens.

Discuțiile ulterioare au avut în vedere prioritățile utilizatorilor finali în cazul trecerii de la unitatea centrală către unitatea de rezervă, în eventualitatea apariției unei probleme importante în locația principală care găzduiește SIS II. De asemenea, participanții au identificat soluții prevăzute de acorduri la nivel de servicii.

Aceste lucrări intense care au vizat determinarea cerințelor au permis Comitetului SISVIS să analizeze, la 26 mai, versiunea actualizată a cerințelor sistemului și liniile generale ale calendarului general pentru SIS II. Noua dată propusă pentru intrarea în funcțiune a acestuia este prevăzută pentru primul trimestru al anului 2013.

Comisia a informat Consiliul cu privire la noul calendar în cadrul Consiliului JAI din 3-4 iunie 2010. Calendarul general a reprezentat baza introducerii unui nou termen (31 martie 2013) pentru propunerea de modificare a instrumentelor legislative care reglementează tranziția de la SIS 1 + la SIS II („instrumentele privind migrarea)” În ceea ce privește estimările bugetare, Comisia a declarat în cadrul Consiliului că intenția sa este de a menține costurile aferente pachetului bugetar pentru SIS II aprobat în actualul cadru financiar (2007-2013).

Comisia va încheia contractele care mai sunt necesare pentru realizarea punerii în funcțiune a sistemului.

Este important să se evidențieze faptul că acest proces de nuanțare a exigențelor nu a modificat esența obligațiilor care rezultă direct din instrumentele juridice SIS II.

2.5. Pregătiri pentru migrare

Regulamentul[3] și decizia[4] Consiliului care reglementează migrația de la SIS 1+ către SIS II (instrumentele privind migrarea) definesc sarcinile și responsabilitățile Comisiei și ale statelor membre în pregătirea acestei migrații, inclusiv dezvoltarea ulterioară și testarea SIS II. Întrucât aceste instrumente legislative nu mai sunt în vigoare începând cu 30 iunie 2010, Comisia a prezentat propuneri de modificare a acestor texte, în special în vederea prelungirii termenului de transfer al datelor existente în cadrul SIS 1+ către SIS II. Rezultatul a fost adoptarea, la 3 iunie 2010, a Regulamentului (UE) nr. 541/2010 al Consiliului[5] de modificare a Regulamentului (CE) nr. 1104/2008 privind migrarea de la Sistemul de Informații Schengen (SIS 1+) la Sistemul de Informații Schengen din a doua generație (SIS II) și a Regulamentului (UE) nr. 542/2010 al Consiliului[6] de modificare a Deciziei 2008/839/JAI pe aceeași temă.

Conform concluziilor Consiliului JAI din 4-5 iunie 2009, toate aceste regulamente:

- conferă un statut oficial GPMB;

- oferă flexibilitatea juridică necesară unui scenariu tehnic alternativ;

- prevăd că instrumentele privind migrarea „expiră la o dată care urmează să fie stabilită de Consiliu…și în orice caz nu mai târziu de 31 martie 2013 sau de 31 decembrie 2013 în cazul unei treceri la scenariul tehnic alternativ…”.

2.6. Rețeaua SIS II

Proiectul SIS II include furnizarea unei rețele extinse de comunicații, care răspunde cerințelor de disponibilitate, securitate, acoperire geografică și nivel de deservire, pentru a permite comunicarea între sistemele naționale și centrale.

La sfârșitul lunii mai, Comisia a luat decizia de suspendare temporară a interfețelor naționale locale de rezervă. Aceste sisteme de rezervă sunt facultative. Luând în considerare noul proiect de calendar al proiectului, s-ar putea face economii în ceea ce privește costurile privind rețeaua. Statele membre au fost informate cu privire la această măsură. Sistemele vor fi reactivate ulterior, după lansarea operațională.

În perioada vizată de prezentul raport, conexiunile la rețeaua s-TESTA a SIS II pentru Bulgaria au fost realizate cu succes, la timp și cu respectarea bugetului alocat.

2.7. Gestionarea operațională

Pe durata fazei de tranziție dintre punerea în funcțiune a SIS II și instituirea unei agenții pentru gestionarea operațională pe termen lung a sistemelor informatice de mari dimensiuni din domeniul justiției, libertății și securității (inclusiv SIS II), Comisia va fi responsabilă de gestionarea operațională a SIS II.

Sunt în curs de finalizare pregătirile pentru o prelungire de doi ani a contractului încheiat cu autoritățile franceze privind infrastructura și birourile[7]. În contextul contractelor de servicii privind recrutarea și formarea, autoritățile franceze au recrutat personal care să poată face funcționale sistemele dezvoltate de Comisie. O prioritate majoră este încheierea negocierilor cu Franța cu privire la cadrul contractual privind sarcinile operaționale în perioada de tranziție. O altă prioritate constă în ajungerea la un acord cu Franța privind modalitățile de delegare pentru continuarea dezvoltării în baza soluției SIS 1+RE, în cazul în care aceasta se dovedește necesară.

Propunerile inițiale pentru un pachet legislativ de instituire a unei agenții responsabile de sistemele informatice[8] au fost înlocuite în martie 2010 de o propunere revizuită de regulament[9] care ținea cont de modificările introduse prin Tratatul de la Lisabona. Negocierile privind aceste propuneri sunt în derulare în cadrul organismelor pregătitoare ale Consiliului și în Parlamentul European, în vederea adoptării acestora până la sfârșitul anului 2010.

2.8. Securitatea și protecția datelor

În urma aspectelor semnalate de unele state membre, Comisia a realizat un studiu privind accesul la datele necriptate, care poate avea loc doar într-un mediu securizat al centrului operațional al rețelei din Bratislava. Au fost menționate mai multe scenarii cu privire la care au fost consultate statele membre. Opțiunile exprimate au luat vizat adăugarea unui nou nivel de criptare, precum și o serie de măsuri organizatorice suplimentare. Statele membre nu au putut ajunge la un consens cu privire la cel mai adecvat scenariu. A fost menționat faptul că realizarea unui nou nivel de criptare ar fi costisitor și ar consuma prea mult timp. În plus, ar fi necesară evaluarea posibilului efect asupra stabilității și performanței rețelei.

Comisia a organizat două vizite la centrul operațional al rețelei la care au participat experți din statele membre. Experții au exprimat păreri favorabile cu privire la organizarea internă și securitatea centrului și au formulat o serie de recomandări. Comisia va monitoriza cu atenție punerea în aplicare a acestora și va organiza noi consultări, după caz.

La 4 mai 2010, Comisia a adoptat Planul de securitate pentru SIS II care va reglementa perioada de tranziție până la instituirea agenției responsabile de sistemele informatice[10].

3. Gestionare

3.1. Implicații financiare

Până la sfârșitul perioadei de raportare, angajamentele bugetare totale asumate de Comisie pentru proiectul SIS II, începând din 2002, se ridicau la aproximativ 93 987 003 milioane de EUR. Contractele corespunzătoare includ studii de fezabilitate, dezvoltarea SIS II central, asistență și asigurarea calității, rețeaua SIS II, pregătirea pentru gestionarea operațională în Strasbourg, securitate, pregătiri în materie de date biometrice și comunicare.

Din această sumă, 55 574 168 de milioane de EUR au fost plătite efectiv între 2002 și sfârșitul lunii iunie 2010. Principalele posturi de cheltuieli au fost dezvoltarea (26 500 816 milioane de EUR), rețeaua (16 012 711 milioane de EUR) și asistență și asigurarea calității (7 192 480 milioane de EUR).

Întrucât s-a ajuns la un acord cu privire la cerințele operaționale definitive ale statelor membre în ceea ce privește sistemul, Comisia a inițiat negocieri cu principalul său contractor responsabil de dezvoltarea sistemului în vederea obținerii unei evaluări precise a costurilor lucrărilor suplimentare necesare finalizării proiectului și încheierii contractelor aferente. Aceasta va permite elaborarea unui buget detaliat, corespunzător perioadei anterioare intrării în funcțiune a sistemului și prezentarea acestuia Consiliului JAI până în octombrie 2010, cel târziu.

Executarea bugetului |

Din 2002 până în iunie 2010 | Din ianuarie până în iunie 2010 |

Angajamente | Plăți | Angajamente | Plăți |

Dezvoltare | 43 175 733 | 26 500 816 | 0 | 2 240 213 |

Asistență și asigurarea calității | 9 399 894 | 7 192 480 | 722 836 | 900 547 |

Rețea | 32 375 954 | 16 012 711 | 5 421 281 | 1 413 447 |

Pregătirea gestionării operaționale | 6 124 038 | 4 528 421 | 40 425 | 709 493 |

Securitatea | 869 275 | 217 712 | 0 | 73 803 |

Studii/consultanță | 940 481 | 921.611 | 20.650 | 26.516 |

Campania de informare | 33.373 | 33.373 | 0 | 0 |

Costuri privind misiunile experților | 1 053 380 | 152 171 | 77 930 | 39 640 |

Altele | 14.874 | 14 874 | 0 | 0 |

TOTAL: | 93 987 003 | 55 574 168 | 6 283 122 | 5 403 657 |

În perioada vizată de prezentul raport, au fost aplicate penalități de 390 000 de EUR principalului contractant responsabil de dezvoltarea sistemului din cauză ca nu a efectuat testele operaționale ale sistemului SIS II în decembrie 2008, acestea reprezentând obiectul unei compensări cu plăți efectuate pentru alte prestații.

3.2. Gestionarea proiectului

3.2.1. Consiliul pentru gestionarea programului global (GPMB)

Parteneriatul din cadrul GPMB a fost unul din elementele-cheie ale acestei perioade. Statutul GPMB a fost acum oficializat o dată cu adoptarea la 3 iunie 2010 a două regulamente ale Consiliului privind migrația de migrația de la Sistemul Informatic Schengen (SIS 1+) către Sistemul de informații Schengen din a doua generație (SIS II) – care au intrat în vigoare la 25 iunie 2010.

GPMB s-a reunit de 21 de ori în mod informal pe durata perioadei analizate în prezentul raport.

3.2.2. Comitetul SISVIS (SIS II)

În dezvoltarea SIS II, Comisia este asistată de Comitetul SISVIS. În perioada ianuarie – iunie 2010 au avut loc cinci reuniuni ale acestui comitet privind aspecte referitoare la SIS II.

În afara reuniunilor periodice ale Comitetului SISVIS, sunt organizate grupuri de lucru ale comitetului și ateliere, la care participă experți ai statelor membre, pentru a se discuta aspecte tehnice detaliate. În general, aceste reuniuni se concentrează asupra aspectelor referitoare la rezultatele specifice aferente proiectului:

- „Grupul consultativ privind testele” (TAG) oferă Comitetului SISVIS un punct de vedere referitor la organizarea, punerea în aplicare și interpretarea testelor. Acest grup s-a reunit de șapte ori pe durata perioadei analizate în prezentul raport.

- „Comitetul de gestionare a modificărilor” (CMB) oferă consultanță cu privire la clasificarea, calificarea și impactul potențial al corectării problemelor semnalate. Acest grup de lucru care prezintă, de asemenea, rapoarte Comitetului SISVIS s-a reunit de șase ori pe durata perioadei analizate.

- În această perioadă au avut loc două ateliere de lucru privind migrarea la SIS II, în vederea oferirii de consultanță Comitetului SISVIS și continuării activităților privind acest subiect esențial.

3.2.3. Planificarea și coordonarea la nivel național

În cadrul Comitetului SISVIS s-a organizat un grup de lucru format din administratorii de proiecte naționale (NPM) ale statelor membre și ale utilizatorilor. Scopul acestor reuniuni ale administratorilor de proiecte naționale este de a analiza aspecte detaliate privind planificarea, riscurile și activitățile, atât la nivel de proiect central, cât și național. Pe durata perioadei analizate în prezentul raport au avut loc patru reuniuni ale administratorilor de proiecte naționale.

3.2.4. Consiliu

Comisia participă la reuniunile organismelor pregătitoare ale Consiliului responsabile cu Sistemul de Informații Schengen și la fiecare sesiune a Consiliului de Miniștri pe a cărui ordine de zi se află SIS II. Cu aceste ocazii, Comisia a prezentat rapoarte verbale privind stadiul proiectului SIS II, riscurile asociate și următorii pași avuți în vedere.

3.2.5. Parlamentul European

Pe întreaga durată vizată de prezentul raport, Parlamentul European a urmărit îndeaproape evoluțiile. Recomandarea efectuată de Comisia pentru bugete „de a păstra în rezervă fondurile alocate migrării la SIS II până la efectuarea cu succes a testelor și până la desfășurarea unui audit cuprinzător” va face obiectul unei monitorizări pe durata procedurii bugetare din 2011.

Comisia a continuat să informeze Parlamentul European cu privire la stadiul de evoluție al SIS II: au avut loc reuniuni bilaterale periodice cu deputații europeni, dna Malmström, membru al Comisiei, a adresat o scrisoare președintelui Comisiei LIBE a Parlamentului European (și raportorilor), ulterior fiecărui Consiliu JAI, în primul semestru al anului 2010. Stadiul de evoluție al SIS II a făcut obiectul unor prezentări în cadrul Comisiei LIBE, în special în data de 10 mai.

În cele din urmă, Comisia a răspuns întrebărilor parlamentare, în număr de două, referitoare la SIS II.

4. PRIORITățILE URMăTOAREI PERIOADE DE RAPORTARE

- Finalizarea negocierilor cu principalul contractant în vederea încheierii contractelor necesare privind cerințele nuanțate.

- Elaborarea unui calendar global și cuprinzător și a unui buget detaliat în vederea finalizării proiectului (cu luarea în considerare a negocierilor contractuale menționate) până la Consiliul JAI din octombrie, cel târziu.

- Punerea în aplicare a cerințelor finale privind intrarea în funcțiune convenită de statele membre.

- Dezvoltarea campaniei de testare pentru cerințele nuanțate.

- Pregătiri pentru intrarea în funcțiune.

- Continuarea activității pentru pregătirea gestionării operaționale, inclusiv monitorizarea negocierilor privind pachetul referitor la crearea agenției responsabilă de gestionarea sistemelor informatice și pregătirile interne pentru instituirea acestei agenții.

5. Concluzii

În perioada care face obiectul prezentului raport, au existat o serie de elemente-cheie care au orientat proiectul într-o direcție pozitivă. Este vorba, în principal, de rezultatele pozitive ale testării primei perioade de referință care au permis înregistrarea de progrese în diferite domenii și, nu în ultimul rând, confirmarea, în cadrul Consiliului JAI din 23 aprilie, a faptului că dezvoltarea SIS II va continua în baza actualului proiect SIS II. Această decizie a fost consolidată de adoptarea, la data de 3 iunie, a două regulamente care modifică termenul de intrare în funcțiune a sistemului. În plus, s-a acordat prioritate unor probleme mai vechi, precum securitatea datelor care tranzitează centrul operațional al rețelei. Vizita acestui centru a reprezentat o ocazie de a arăta experților naționali gama largă de măsuri adoptate pentru diminuarea riscurilor.

În plus, Consiliul a invitat Comisia, împreună cu statele membre, să finalizeze cu rapiditate cerințele sistemului în vederea intrării în funcțiune a acestuia din urmă. Perioada de referința a raportului a fost caracterizată de o cooperare intensă și fructuoasă, într-un climat constructiv, care a permis experților Comisiei și statelor membre să nuanțeze cerințele privind intrarea în funcțiune a sistemului. O mare parte a discuțiilor detaliate ale acestui exercițiu au avut loc în cadrul Comitetului pentru gestionarea proiectului global (GPMB) și s-au materializat în cadrul regulamentelor menționate.

Actualizarea cerințelor vizează înregistrarea de progrese spre intrarea în funcțiune a sistemului SIS II și, în special, integrarea testării celei de-a doua perioade de referință în seria de teste definite pentru raționalizarea dezvoltării proiectului SIS II.

De asemenea, Consiliul JAI a solicitat un nou calendar global și o estimare bugetară detaliată. În cadrul Consiliului din iunie, Comisia a subliniat că negocierile detaliate cu principalul contractant vor avea loc pe întreaga durată a verii în vederea integrării cerințelor nuanțate în contractul proiectului. Rezultatele acestui proces ar trebui să fie disponibile pentru reuniunea Consiliului JAI din octombrie 2010.

Anexa I

Reuniunile Comitetului SISVIS (SIS II) și ale grupurilor de lucru

a) Reuniuni care au avut loc pe durata perioadei de raportare

IANUARIE 2010 |

14 | Comitetul de gestionare a modificărilor |

5, 14, 21, 28 | Consiliul pentru gestionarea programului SIS II global |

7, 14, 21 | Grupul consultativ privind testele |

FEBRUARIE 2010 |

2, 11, 23, 26 | Consiliul pentru gestionarea programului SIS II global |

24 | Reuniunea „administratorilor de proiecte naționale” |

25 | Comitetul de gestionare a modificărilor |

24 | Comitetul SISVIS (SIS II tehnic) |

20 | Comitetul SISVIS (SIRENE) |

4, 25 | Grupul consultativ privind testele |

MARTIE 2010 |

3, 10, 23, 25 | Consiliul pentru gestionarea programului SIS II global |

24 | Reuniunea „administratorilor de proiecte naționale” |

24 | Comitetul SISVIS (SIS II tehnic) |

4, 11 | Grupul consultativ privind testele |

APRILIE 2010 |

6, 21 | Consiliul pentru gestionarea programului SIS II global |

14 | Comitetul SISVIS (SIS II tehnic) |

28 | Comitetul de gestionare a modificărilor |

MAI 2010 |

12, 18, 25 | Consiliul pentru gestionarea programului SIS II global |

26 | Comitetul SISVIS (SIS II tehnic) |

26 | Reuniunea „administratorilor de proiecte naționale” |

25/25 | Atelier privind migrarea / Comitetul de gestionare a modificărilor |

IUNIE 2010 |

2, 9, 15, 23 | Consiliul pentru gestionarea programului SIS II global |

26 | Comitetul de gestionare a modificărilor /Atelier privind migrarea |

b) Reuniuni planificate pentru viitoarea perioadă de raportare

IULIE 2010 |

6, 14, 28 | Consiliul pentru gestionarea programului SIS II global |

15 | Comitetul de gestionare a modificărilor |

15 | Reuniunea „administratorilor de proiecte naționale” |

15 | Comitetul SISVIS (SIS II tehnic) |

1,8, 15, 22, 29 | Grupul consultativ privind testele |

AUGUST 2010 |

4, 11, 18, 25 | Consiliul pentru gestionarea programului SIS II global |

05, 12, 19, 26 | Grupul consultativ privind testele |

SEPTEMBRIE 2010 |

1, 8, 15, 22, 29 | Consiliul pentru gestionarea programului SIS II global |

22 | Comitetul SISVIS (SIS II tehnic) |

22 | Reuniunea „administratorilor de proiecte naționale” |

23 | Comitetul de gestionare a modificărilor |

2, 9, 16, 23, 30 | Grupul consultativ privind testele |

OCTOMBRIE 2010 |

21 | Comitetul de gestionare a modificărilor |

20 | Reuniunea „administratorilor de proiecte naționale” |

20 | Comitetul SISVIS (SIS II tehnic) |

27 | Comitetul SIS VIS (SIRENE) |

7, 14, 21, 28 | Grupul consultativ privind testele |

6, 13, 20, 27 | Consiliul pentru gestionarea programului SIS II global |

NOIEMBRIE 2010 |

3, 10, 17, 24 | Consiliul pentru gestionarea programului SIS II global |

18 | Reuniunea „administratorilor de proiecte naționale” |

18 | Comitetul SISVIS (SIS II tehnic) |

17 | Comitetul de gestionare a modificărilor /Atelier privind migrarea |

4, 11, 18, 25 | Grupul consultativ privind testele |

DECEMBRIE 2010 |

1,8, 15, 22 | Consiliul pentru gestionarea programului SIS II global |

16 | Reuniunea „administratorilor de proiecte naționale” |

16 | Comitetul SISVIS (SIS II tehnic) |

14 | Atelier privind migrarea / Comitetul de gestionare a modificărilor |

2, 9, 16 | Grupul consultativ privind testele |

[1] Document de lucru al serviciilor Comisiei - Raport privind aspectele financiare și contractuale ale dezvoltării Sistemului de informații Schengen din a doua generație (SIS II), Brussels SEC (2010) 436

[2] Regulamentul (UE) nr. 541/2010 al Consiliului de modificare a Regulamentului (CE) nr. 1104/2008 privind migrarea de la Sistemul de Informații Schengen (SIS 1+) la Sistemul de Informații Schengen din a doua generație (SIS II) și Regulamentul Consiliului (UE) 542/2010 de modificare a Deciziei 2008/839/JAI pe aceeași temă

[3] Regulamentul (CE) nr. 1104/2008 al Consiliului din 24 octombrie 2008 privind migrarea de la Sistemul de Informații Schengen (SIS 1+) la Sistemul de Informații Schengen din a doua generație (SIS II), JO L 299, 8.11.2008, p. 1.

[4] Decizia 2008/839/JAI a Consiliului din 24 octombrie 2008 privind migrarea de la Sistemul de Informații Schengen (SIS 1+) la Sistemul de Informații Schengen din a doua generație (SIS II), JO L 299, 8.11.2008. p. 43.

[5] JO L 155/19 din 22.6.2010.

[6] JO L 155/23 din 22.6.2010

[7] Sistemele centrale SIS II și VIS sunt situate la Strasbourg iar sistemul de rezervă se află aproape de Salzburg, în Austria. În conformitate cu instrumentele legislative privind SIS II, anterior acestei perioade de raportare, Comisia a încheiat deja contracte de servicii privind infrastructura, recrutarea și formarea, în vederea delegării sarcinilor de gestionare operațională către autoritățile franceze.

[8] Adoptată de către Comisie la 24 iunie 2009.

[9] Propunere de Regulament al Parlamentului european și al Consiliului (COM/2010/93 Final of 19.3.2010).

[10] Decizia Comisiei din 4 mai 2010 privind planul de securitate pentru SIS II central și infrastructura de comunicații (2010/261/UE)